«Семей» Медициналық колледжі» мекемесі

Учереждение «Медицинский колледж «Семей»

**Оқу-әдістемелік кешен**

**Учебно-методический комплекс**

**Пән:** Экология және тұрақты даму

**Предмет:**

**Мамандық:** 0302000 «Мейіргер ісі»

**Специальность:**

**Біліктілік:** 0301013 «Жалпы тәжірибедегі мейіргер»

**Квалификация:**

**Тақырып:** Қазіргі заманғы және тұрақты дамудағы әлеуметтік-экологиялық мәселелер

**Тема:**

**Оқытушы:** Данабеков Б.Д.

**Преподаватель:**

Қазақстан Республикасындағы орнықты дамысқа көшу саласындағы мақсаттар мен міндеттерге қол жеткізу үшін ресурстардың, тетіктер мен даму құралдарының ықпалдасуы қамтамасыз етілуге тиіс. Бүгінде жүзеге аса бастаған тұжырымдамада белгіленген дамудың мақсатты өлшемдері тұтастай алғанда елдің, жекелеп алғанда, салалардың, өңірлер мен экономиканың жекелеген субъектілерінің дамуын индикативті жоспарлауға негіз ретінде қызмет ететін болады. Елдің орнықты дамуға көшуінің, оның ішінде өңірлер мен салалар тұрғысында қысқа, орта және ұзақ мерзімді жоспарлары әзірленетін болады.

Бюджеттік бағдарламаларды қалыптастыру орнықты даму басымдықтарын, РПТ-ның нысаналы көрсеткіштерін, алдағы өмірдің орташа ұзақтығын, экологиялық орнықтылық индексін ескере отырып жүзеге асырыла бастады. Ары қарай орнықты даму тетіктерінің ықпалдасуын қамтамасыз ету үшін орнықты даму индикаторлары жүйесін, оның ішінде интегралды, ұйымдық, экономикалық, энергетикалық, әлеуметтік, экологиялық, өңірлік жүйесін әзірлеу және қабылдау қажет.

Орнықты дамыстың саяси негізі ретінде ішкі және сыртқы саясат бағыттары алынатыны белгілі. Қазақстан Республикасындағы ішкі саяси ахуалдың орнықты дамуы барша Қазақстан халқының мүддесінде демократияландыру процесін тереңдетуге, саяси жүйені нығайтуға негізделеді. Бұл орайда мемлекеттік даму және демократиялық рәсімдерді қолдану барысында қазақстандықтардың қазіргі ұрпағымен қоса, болашақ ұрпақтарының мүдделері де ескерілуі жөн болады.

Қазақстан Республикасының ішкі саясатындағы орнықты дамуы:

· демократиялық рәсімдерді жетілдіру, мемлекеттік биліктің барлық деңгейлерінде шешімдер қабылдауда көпшілік пен азшылық пікірін ескеру тетігі ретінде халық билігінің рөлін дәйекті кеңейту;

· Қазақстан халықтары Ассамблеясының елдің саяси өміріндегі рөлін арттыру;

· қазақстандық қоғамның мәдени дәстүрлерін, бірінші кезекте – үлкенге құрметті, өскелең ұрпақ туралы қамқорлығын сақтау;

· саяси оппозицияда болу мәдениетін қалыптастыру, кадрлар мен бағдарламалардың бәсекелестігі үшін негіз ретінде сындарлы оппозицияны нығайту, барлық қоғамдық жіктер мен топтардың мүдделерін білдіру;

**Экономиканың тұрақты дамуы:**

Ресурстарды пайдалану тиімділігін арттыру. Осы бағыттағы Қазақстанның орнықты дамысын қамтамасыз ету үшін:

· шикізат секторының үлесін біртіндеп азайта отырып, экономиканы құрылымдық жағынан қайта құру;

· ғылымды және инновацияларды ынталандыру негізінде өзіне ұқсас шетелдік үлгілерден асып түсетін «технологиялық озуды» дамыту;

· қазіргі заманғы ауыл шаруашылығы технологияларын енгізу;

· біріккен экономикалық және экологиялық ұлттық есептерді жүргізу жолымен табиғатты ұқыпсыз пайдаланудан болатын ұлттық байлықтың ысырабын есепке алу;

· жер, су, орман, минералдар және өзге де ресурстарды пайдаланудың экологиялық әдістерін қоса алғанда, табиғат пайдалануға деген осы заманғы ғылыми негізделген көзқарасты енгізу;

· энергетикалық шығындарды еңсеру саласындағы арнайы мемлекеттік бағдарламаларды, біртұтас саясатты іске асыру барысында отандық экономиканың энергиялық тиімділігін арттыру;

· ел экономикасын технологиялық қайта жарақтандыру, осы заманғы технологияларды пайдалануды ынталандыру және ескірген технологиялар мен жабдықтарды әкелуге тыйым салу;

· ұлттық экономика құрылымындағы табиғи ресурстарды пайдаланатын кәсіпорындар үлесін қысқарту, ғылымды қажет ететін, табиғатты сақтайтын жоғары технологиялық өндірістерді дамыту;

· алынған пайдалы қазбаларды және өндірілген биологиялық ресурстарды міндетті пайдаланудың өлшемдерін белгілеу;

· қалдықтарды орналастыру полигондарында жинақталған бағалы материалдарды қалпына келтіру және пайдалану;

· ауыл шаруашылығы жерлерін жайластыру және табиғи ландшафтарға бейімделген ауыл шаруашылығын жүргізу жүйелерін енгізу, экологиялық таза ауыл шарушылығы технологияларын дамыту, ауыл шаруашылығы мақсатындағы жерлердегі табиғи топырақ құнарлылығын сақтау және қалпына келтіру;

· табиғи ресурстарды заңсыз пайдаланудың қандай да түрін болдырмау және жолын кесу, табиғатқа бағытталған қастандыққа және биологиялық ресурстар объектілері мен өнімдерінің заңсыз айналымына қарсы күрес жүргізу;

· шаруашылық қызметтің барлық салаларына ресурс үнемдейтін және қалдықсыз технологияларды енгізуді ынталандыру;

· қалпына келтірілетін көздерді және қайталама шикізатты пайдалануды қоса алғанда, экологиялық тиімді энергия өндіруді қолдау;

· ресурстарды ұтымсыз пайдалануға, оның ішінде энергия ресурстарын ауада жағуға тыйым салу;

· энергия мен шикізаттың тасымалдау кезіндегі, оның ішінде энергия өндіруді экологиялық негізделген орталықтан алу есебінен олардың ысырабын азайту, ұсақ тұтынушыларды энергиямен қамсыздандыру жүйесін оңтайландыру;

**Экологиялық тұрақтылық:**

Табиғи ортаны сақтау және қалпына келтіру. Қазақстан Республикасында табиғи жүйелердің өздігінен реттелу қабілетін және антропогендік қысым салдарының орнын толтыруды қолдау үшін жеткілікті, ландшафттық және биологиялық әртүрлілікті сақтау және қалпына келтіру жөніндегі ғылыми негізді шаралар жүзеге асырылатын болады.

Табиғи ортаны сақтау және қалпына келтіру жөніндегі шаралар:

· қоршаған ортаның сапасын басқару жүйесін оңтайландыру;

· табиғатты пайдалануды басқаруда экожүйелік көзқарасты пайдалану;

· мемлекеттік, өндірістік және қоғамдық бақылау жүйесін, сондай-ақ экологиялық аудитті жетілдіру;

· қоршаған ортаға мониторинг жүргізу жүйесін дамыту;

· жер және су ресурстары тозуының, ластануының, әуе алабының ластануының алдын алу;

· атмосфералық озон қабаты мен климатқа антропогендік әсерді азайту;

· биологиялық әртүрлілікті сақтау және орнықты пайдалану;

· ерекше қорғалатын табиғи аумақтардың ауданын ел аумағының ең кемінде 10%-ына дейін кеңейту;

· табиғи жүйенің тұтастығын сақтау және қалпына келтіру, оның ішінде гидротехникалық құрылыстарды, автомобиль және темір жолдарды, газ және мұнай құбырларын, электр тарату және басқа да желілік құрылыстарды салу кезіндегі шаруашылық қызмет процесінде оларды бөліп-жаруды болдырмау;

· антропогендік іс-әрекет кесірінен бұзылған аумақтарды қайта құнарландыру;

· өндірістік объектілердің жұмыс істеу циклі аяқталысымен табиғи ландшафтарды толық қалпына келтіруді міндетті түрде талап етуді қолдану;

· экологиялық апат аймақтарын, зымыран-ғарыш және әскери-сынақ кешендерін оңалту;

· Каспий теңізі қайраңы мен оған іргелес жатқан аумақтардың ластануының алдын алу;

· өндіріс және тұтыну қалдықтарын қайта өңдеу мен кәдеге жарату көлемін біртіндеп ұлғайту;

· халықаралық ынтымақтастықты кеңейту секілді жолдармен іске асырылады.

Халықтың денсаулығына қоршаған ортаның тигізетін қолайсыз әсерін азайту. Қоршаған орта факторларының қолайсыз әсерінен халықтың денсаулығын қорғау орнықты даму саласындағы мемлекеттік саясаттың маңызды элементтерінің бірі болып табылады.

Қолайсыз экологиялық факторлардан халықтың денсаулығын қорғауға:

· экологиялық тәуекелді бағалау және оны азайту жөнінде бағдарламалар жасау;

· елді мекендердің аумағында қоршаған ортаның сапа нормативтерін мүлтіксіз қамтамасыз ету;

· өнеркәсіп объектілерін тұрғын аймақтан тысқары жерлерге шығару арқылы қала құрылысы шешімдеріне жаңа әдістерді енгізу;

· су құбырына және шөлмектерге келетін ауыз су сапасына қойылатын талаптарды қатайту;

· тұрғын үй орналасқан ортаның жағдайын, әсіресе радиактивті параметрлер бойынша қатаң бақылау;

· экологиялық ауытқу салдарынан пайда болған ауруларды емдеу үшін клиникалық орталықтар құру;

· қоршаған ортаның жағымсыз факторларының кесірінен халықтың денсаулығына әсер еткен дәлелді зардапты өтеу тәртібін енгізу секілді шаралар есебінен қол жеткізіледі.

Төтенше экологиялық жағдайлардың және экологиялық лаңкестіктің алдын алу. Қазақстан Республикасында төтенше экологиялық жағдайлардың және экологиялық лаңкестіктің алдын алу мен олардың әлеуетті салдарларын жою жөніндегі қызмет:

· қоршаған орта үшін жағымсыз салдарға әкеліп соғатын төтенше жағдайларды алдын ала болжау;

· жағымсыз экологиялық салдарлары бар төтенше жағдайлар кезінде халыққа жүріп-тұру ережелерін, қорғаныс іс-қимылы мен әдістерін үйретіп оқыту;

· төтенше жағдайлардың алдын алу және олардың салдарын жою жоспарына міндетті экологиялық бөлімдерді қосу;

· шаруашылық қызметінің ерекше режимі бар аймақтарды, экологиялық апат және дағдарыс аймақтарын белгілеуді заңнамалық тұрғыда реттеу;

· қоршаған ортаға жағымсыз салдары бар арандатушылық пен техногенді авариялардың алдын алу;

· табиғи ортаның тозуына әкелетін химиялық заттарды әдейі қолданудың алдын алу;

· табиғи және аграрлық экожүйелерді құртатын қасақана өрттердің, өнеркәсіптік қаскүнемдіктің, өсімдік шикізаттарын заңсыз шабу мен дайындаудың алдын алу, сондай-ақ табиғи нысандар мен жүйелерді бұзуға әкеліп соқтыратын тірі организмдер түрін лаңкестік мақсатта әкелу мен таратудың алдын алу тәрізді жолдармен жүзеге асырылады.

Генетикалық өзгерген организмдердің пайдаланылуына және таралуына бақылау жасау, сондай-ақ карантиндік және бөтен текті зиянды организмдердің әкелінуін немесе өз бетімен енуін болдырмау.